Държавен вестник, бр. 102, 2015 г., стр. 103

БРОЙ  102	
Д Ъ Р Ж А В Е Н  В Е С Т Н И К 	
СТР.  103  
(2) Искане по ал. 1 се разглежда след запла­
щане на такса за разглеждане на документи.
Произнасяне по искането 
Чл. 308. Заместник-председателят се про­
изнася с решение по искането за вписване в 
регистъра в едномесечен срок от постъпва­
нето му. При констатиране на нередовности 
или ако е необходима допълнителна инфор­
мация, се прилагат чл. 34, ал. 2, 4 и 5, като 
срокът за отстраняване на нередовностите 
или за предоставяне на допълнителната ин­
формация е не по-кратък от 15 дни. Когато 
нередовности не са констатирани или са 
били отстранени и/или е била предоставена 
допълнителната информация и не са налице 
пречки за вписването, заместник-председате­
лят уведомява заявителя за това. Вписването 
се извършва след заплащане на съответната 
такса съгласно тарифата по чл. 27, ал. 2 от 
Закона за Комисията за финансов надзор.
Удостоверение за регистрация
Чл. 309. (1) След вписването на застра­
хователния брокер в регистъра заместник-
председателят му издава удостоверение 
за регистрация по образец, определен от 
заместник-председателя, което съдържа фир­
мата, седалището и адреса на управление 
на застрахователния брокер, регистъра, в 
който е вписан, и регистрационния номер, 
начините, по които вписването може да се 
удостовери, както и имената на лицата, оп­
равомощени да управляват и представляват 
застрахователния брокер.
(2) Брокерът е длъжен да постави копие 
от удостоверението по ал. 1 на видно място 
в своите офиси.
Основания за отказ
Чл. 310. (1) Заместник-председателят от­
казва вписване в регистъра, когато:
1. не са изпълнени изискванията на този 
кодекс;
2. заявителят е представил неверни данни 
или документи с невярно съдържание;
3. заявителят или негов действителен соб­
ственик (действителен бенефициер) съгласно 
чл. 68, ал. 5, или лице, контролирано от негов 
действителен собственик (действителен бене­
фициер), е заличаван от регистъра по чл. 30, 
ал. 1 от Закона за Комисията за финансов 
надзор на основание чл. 312, ал. 1, т. 1 или 
т. 7 – 9;
4. заявителят или негов действителен соб­
ственик (действителен бенефициер) съгласно 
чл. 68, ал. 5, или лице, контролирано от негов 
действителен собственик (действителен бене­
фициер), е заличаван от регистъра по чл. 30, 
ал. 1 от Закона за Комисията за финансов 
надзор на основание чл. 312, ал. 1, т. 2 – 4 
или т. 11, освен ако са изминали три години 
от датата на заличаване на регистрацията;
5. заявителят или негов действителен соб­
ственик (действителен бенефициер) съгласно 
чл. 68, ал. 5, или лице, контролирано от 
негов действителен собственик (действите­
лен бенефициер), е заличаван от регистъра 
по чл. 30, ал. 1 от Закона за Комисията за 
финансов надзор на основание чл. 312, ал. 1, 
т. 5, освен ако е възстановен в права по 
установения ред.
(2) Заместник-председателят отказва впис­
ване в регистъра и когато член на управителния 
орган на заявителя е бил член на управителен 
орган на лице по ал. 1, т. 3 – 5.
(3) Отказът на заместник-председателя за 
вписване в регистъра се мотивира писмено.
(4) В случай на отказ заявителят може да 
подаде ново искане за вписване в регистъра 
не по-рано от 6 месеца от влизането в сила 
на решението по ал. 1.
Уведомления
Чл. 311. (1) Застрахователният брокер е 
длъжен да уведомява комисията за:
1. всички нововъзникнали факти и об­
стоятелства, които подлежат на вписване в 
регистъра на комисията;
2. промени на вписаните в търговския 
регистър обстоятелства.
(2) Задължението по ал. 1 се изпълнява в 
7-дневен срок от настъпването или узнаване­
то на съответния факт или обстоятелство, а 
когато то подлежи на вписване в търговския 
регистър – в 7-дневен срок от вписването. 
Към уведомлението се прилагат документите, 
удостоверяващи извършената промяна.
(3) Застрахователният брокер представя в 
комисията:
1. годишни справки и отчети – в срок до 
31 януари на годината, следваща годината, за 
която се отнасят;
2. шестмесечни справки и отчети – в срок 
до 31 юли на съответната година;
3. годишен финансов отчет – в срок до 
31 март на годината, следваща годината, за 
която се отнася отчетът, когато застрахова­
телният брокер гарантира изпълнението на 
задължението за прехвърляне на застрахова­
телни премии, съответно на застрахователни 
плащания със собствен капитал.
(4) Годишните и 6-месечните справки и 
отчети се представят във формата на елек­
тронен документ, подписан с квалифициран 
електронен подпис, по образец, утвърден със 
заповед на заместник-председателя.
(5) Информация по ал. 3 се обработва и 
оповестява от комисията по подходящ начин.
Основания за заличаване от регистъра
Чл. 312. (1) Заместник-председателят може 
да заличи с решение застрахователния брокер 
от регистъра: